Geislavarnir Frakklands greindu óvenjulegt magn geislavirks efnis í byrjun nóvember . Vísir / AFP Ekkert kjarnorkuslys hefur átt sér stað á yfirráðasvæði Rússa þrátt fyrir að sérstaklega há gildi geislavirkrar samsætu hafi fundist í Úralfjöllum . Þetta fullyrða rússnesk stjórnvöld . Geislavirk efni fundust í Evrópu fyrr í þessum mánuði sem talið er að hafi borist frá annað hvort Rússlandi eða Kasakstan . Kasakar hafa einnig neitað því að uppruni efnanna sé þar . Báðar þjóðir fullyrða að ekkert óvenjulegt hafi átt sér stað í kjarnorkuverum þeirra . Veðurstofa Rússlands viðurkennir þó að í Úralfjöllum hafi styrkur geislavirka efnisins rúþeníums - 106 mælst þúsundfalt meiri en eðlilegt getur talist .